Dit is hierdie bestuursvaardighede wat ek graag sal wil bespreek.
Pappa en Mamma help sorteer. (Stel 'n alarm vir opruimtyd.) Dink aan dinge met dieselfde kleur. Hulle kom almal in een houer.
Kindlief se truie kom in een houer, sy kouse in 'n ander ensovoorts. En hy help altyd bêre. Want klassifikasie moet geoefen word om vasgelê te word.
Naderhand het ons 'n mandjie vir al ons wiskunde boeke. So kry elke vak sy mandjie. Met 'n etiket. Die mandjie word naderhand 'n lêer met verdelers.
Uiteindelik sal die lêers afdelings word in 'n maatskappy. Met hopelik elkeen met sy eie lêers wat behoorlik geëtiketteer is op rekenaars. 😀
Nou wat van tieners wat nooit hierdie vaardigheid aangeleer het nie?
Hê 'n gesprek oor soek. Hoe jy dit haat. Die rekord in die huis van dit waarvoor julle al die langste gesoek het. Maak die punt dat soek goor is en tyd mors.
En koop die veelkleurige lêers, mandjies, verdelers en etikette. En help. Help. Hulle gaan sê hulle het nie nou tyd nie. Verduidelik dat hierdie bestuursvaardigheid baie belangrik is in 'n toekomstige werk. En sterkte. Jy sal dit kort-kort moet kontroleer en weer help.
Onthou die raad wat ek in hierdie artikel gee is baie konkreet, maar as dit ingeoefen is kan die brein makliker abstrakte klassifikasies verstaan en doen.
Uiteindelik gaan ons beweeg na die feit dat dinge in onderafdelings verdeel en dat daarin skakeling en eenheidvorming is.